PATVIRTINTA

Vilniaus šv. Kristoforo gimnazijos

direktorės 2021 m. sausio 26 d.

įsakymu Nr. V-24

PRITARTA

Vilniaus šv. Kristoforo gimnazijos tarybos

posėdžio 2020 m. gruodžio 29 d.

protokoliniu nutarimu Nr. 5

PRITARTA

Vilniaus miesto savivaldybės administracijos direktoriaus 2021 m. sausio 25 d.

įsakymu Nr. A15-111/21(2.1.4E-BEU)

**VILNIAUS MIESTO ŠV. KRISTOFORO GIMNAZIJOS**

**2021 - 2025 METŲ STRATEGINIS PLANAS**

**TURINYS**

[I. ĮVADAS. BENDROSIOS NUOSTATOS 3](#_Toc453058391)

[II. BENDROSIOS ŽINIOS 3](#_Toc453058392)

[III. IŠORĖS APLINKOS ANALIZĖ.... 4](#_Toc453058393)

[IV. VIDAUS APLINKOS ANALIZĖ 6](#_Toc453058394)

[V. UGDYMO TURINIO ANALIZĖ 8](#_Toc453058395)

[VI. VEIKLOS REZULTATAI 12](#_Toc453058396)

[VII. MATERIALINIS APRŪPINIMAS 16](#_Toc453058397)

[VIII. PLĖTROS SRITYS 19](#_Toc453058398)

[IX. SSGG ANALIZĖS SUVESTINĖ IR STRATEGINĖS IŠVADOS 24](#_Toc453058399)

[X. VEIKLOS STRATEGIJA 26](#_Toc453058400)

[XI. STRATEGIJOS REALIZAVIMO PRIEMONIŲ PLANAS 26](#_Toc453058401)

[XII. STRATEGINIO PLANO ĮGYVENDINIMO PRIEŽIŪROS SISTEMA 27](#_Toc453058402)

[XIII. STRATEGINIO PLANO RENGIMO DOKUMENTAI 28](#_Toc453058403)

[XIV. PRIEDAI 35](#_Toc453058404)

# ĮVADAS. BENDROSIOS NUOSTATOS

Rengiant gimnazijos strateginį planą, remtasi Vilniaus miesto 2020-2022 metų strateginiame plane, Valstybinėje švietimo 2013-2022 metų strategijoje, Lietuvos pažangos strategijoje „Lietuva 2030“ švietimui keliamais uždaviniais (toliau – Strateginis planas).

Gimnazija, būdama Lietuvos švietimo sistemos dalimi, savo darbe vadovaujasi principais, apibrėžtais Lietuvos švietimo įstatyme:

* 1. lygių galimybių – švietimo sistema yra socialiai teisinga, ji užtikrina asmenų lygybę, nepaisant jų lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų; kiekvienam asmeniui ji laiduoja švietimo prieinamumą, bendrojo išsilavinimo bei pirmosios kvalifikacijos įgijimą ir sudaro sąlygas tobulinti turimą kvalifikaciją ar įgyti naują;
  2. kontekstualumo – švietimo sistema yra glaudžiai susieta su krašto ūkinės, socialinės, kultūrinės raidos kontekstu, kartu su juo atsinaujina ir atitinka nuolat kintančias visuomenės reikmes;
  3. veiksmingumo – švietimo sistema siekia geros kokybės rezultatų, sumaniai ir taupiai naudodama turimus išteklius, nuolat vertindama, analizuodama ir planuodama savo veiklą, remdamasi veiksminga vadyba – tinkamais ir laiku priimamais sprendimais;
  4. tęstinumo – švietimo sistema yra lanksti, atvira, pagrįsta įvairių formų ir institucijų sąveika; ji sudaro sąlygas kiekvienam asmeniui mokytis visą gyvenimą.

Rengiant strateginį planą, atsižvelgta į:

1. Valstybinės švietimo strategijos 2013–2022 metų nuostatose numatytas kaitos gaires mokykloms.
2. Vilniaus miesto 2020–2022 metų strateginius uždavinius.
3. Gimnazijoms keliamus uždavinius.
4. Gimnazijos vidaus audito, kitų tyrimų išvadas.

Šiame strateginiame plane numatytos Vilniaus šv. Kristoforo gimnazijos kryptys ir tikslai 2021–2025 metais, atsižvelgiant į besikeičiančias mokyklos veiklos aplinkybes ir išteklius.

Pagrindinės strateginiame plane vartojamos sąvokos:

**Strateginis planas** – dokumentas, atspindintis strategijos rengimo etapų rezultatus ir strategijos realizavimo esmę;

**Mokyklos vystymas** – esminė kokybinė kaita, reiškianti mokyklos veiklos tobulinimą ir vystymą bei organizacinio potencialo vystymą;

**Plėtra** – fizinių ar kitokių kiekybinių veiklos parametrų didinimas;

**Tobulinimas** – mokyklos veiklos įprastinių kokybių gerinimas, nesiekiant mokyklos būvio esminio pokyčio;

**Vystymas** – kokybinė kaita, siekiant mokyklos būvio esminio pokyčio;

**Strateginis tikslas** – reikšmingas ir svarus rezultatas, kurį reikia ar numatoma pasiekti per apibrėžtą laikotarpį.

Į gimnazijos strateginio plano rengimą buvo įtraukta gimnazijos bendruomenė – mokytojai, mokiniai, tėvai. Jie dalyvavo analizuojant ir vertinant gimnazijos veiklą, nustatant stipriąsias ir silpnąsias gimnazijos veiklos puses.

1. **BENDROSIOS ŽINIOS**
2. Visas institucijos pavadinimas – Vilniaus šv. Kristoforo gimnazija (toliau – gimnazija).
3. Mokykla įsteigta 1976 metais Žirmūnų mikrorajone ir pavadinta 9-tąja vidurine mokykla.
4. Vilniaus miesto savivaldybės tarybos 2001 m. spalio 24 d. Nr. 424 nutarimu Vilniaus 9-oji vidurinė mokykla pervadinama Vilniaus šv. Kristoforo vidurine mokykla.
5. Vilniaus miesto savivaldybės tarybos 2009 m. gegužės 6 d. sprendimu Vilniaus Šv. Kristoforo vidurinė mokykla padalijama į dvi įstaigas: Vilniaus šv. Kristoforo vidurinę mokyklą (Kazliškių g. 4) ir Vilniaus šv. Kristoforo pagrindinę mokyklą (Kalvarijų g. 87).
6. Vadovaudamasi Švietimo ir mokslo ministro 2010 m. balandžio 26 d. įsakymu Nr. V-600 „Dėl Vilniaus šv. Kristoforo vidurinės mokyklos vidurinio ugdymo programos akreditacijos“, Vilniaus miesto savivaldybės tarybos 2010 m. birželio 9 d. Nr. 1-1595 sprendimu Vilniaus šv. Kristoforo vidurinė mokykla tampa Vilniaus šv. Kristoforo gimnazija.
7. Gimnazijos steigėjas – Vilniaus miesto savivaldybės taryba, kodas – 188710061, adresas – Konstitucijos pr. 3, LT – 09601 Vilnius.
8. Gimnazijos adresas – Kazliškių g. 4, LT-09205 Vilnius.
9. Telefonas/ faksas: (8-5) 2735350.
10. El. p.: [rastine@kristoforo.vilnius.lm.lt](mailto:rastine@kristoforo.vilnius.lm.lt).
11. Interneto tinklapis [www.kristoforogimnazija.lt](http://www.kristoforogimnazija.lt).
12. Gimnazija turi savo atributiką: vėliavą, emblemą.

Valstybės pažangos strategijoje „Lietuvos pažangos strategija „Lietuva 2030“ akcentuojama, kad asmens kūrybiškumui ugdyti svarbi ne tik mokymo priemonių kokybė, bet ir jį supanti fizinė aplinka. Vadovaujantis šia nuostata, Gimnazijoje kuriama kūrybiškumui palanki aplinka, praktinių įgūdžių tobulinimo bazė. Numatoma sukurti modernias, daugiafunkcines, lengvai transformuojamas edukacines, poilsio ir rekreacijos erdves gimnazijoje. Bus įrengtos sveikatinimo - rekreacijos erdvės. Gimnazijos ugdymo planas orientuojamas į kūrybiškumo, pilietiškumo, lyderystės bei ekonominių kompetencijų ugdymą. Atsižvelgiant į Valstybės pažangos strategijos nuostatą ugdyti sveiką gyvenseną kaip svarbią veiklios visuomenės prielaidą, įgyvendinti alkoholio, tabako ir narkotikų vartojimo prevencijos priemones, didinti visuomenės supratimą apie sveikos gyvensenos naudą, diegiami sisteminiai pokyčiai, lemiantys patyčių, prekybos žmonėmis, smurto, alkoholio ir tabako vartojimo mažinimą, kad būtų užtikrinamas Gimnazijos bendruomenės psichologinis saugumas, visi mokiniai dalyvaus ilgalaikėje socialinių ir emocinių mokinių kompetencijų ugdymo programoje (Savu keliu). Gimnazijoje plėtojamos dvasinės, intelektinės ir fizinės asmens galios, bendrosios ir dalykinės kompetencijos, būtinos tolesniam mokymuisi, profesinei karjerai ir savarankiškam gyvenimui.

Vadovaujantis Valstybine švietimo 2020-2022 metų strategija, gimnazijos bendruomenė įsitraukė į kokybės, įsivertinimo ir įrodymais grįstos vadybos kūrimo procesus, kaip sprendimų siūlytoja ir priėmėja. Plėtojama tokia kultūra, kai tyrimai, vertinimai bus nukreipiami į tai, kad atsirastų įrodymais, patirtimi ir žinojimu grįsta lyderystė, vyktų nuolatinis tobulėjimas ir aukštos mokymo(si) kokybės siekis. Svarbiausiu sėkmingos gimnazijos veiklos požymiu laikomas tinkamas gimnazijos misijos įgyvendinimas, t. y. geri ugdymo(si) rezultatai ir turtingos, įsimenančios, prasmingos, malonios gyvenimo gimnazijoje patirtys, pasiekimų gerinimo planas ir laiku teikiama veiksminga pedagoginė ir psichologinė pagalba mokiniams, patiriantiems mokymosi sunkumų.

1. **IŠORĖS APLINKOS ANALIZĖ**

**Politiniai – teisiniai veiksniai**

Vilniaus šv. Kristoforo gimnazija savo veiklą grindžia Lietuvos Respublikos Konstitucija, Vaikų teisių konvencija, Lietuvos Respublikos Švietimo įstatymu, Valstybine švietimo 2013-2022 m. strategija, Valstybės pažangos strategija „Lietuva 2030“, Vyriausybės priimtais teisės aktais, Švietimo ir mokslo ministro įsakymais, Vilniaus miesto savivaldybės tarybos teisės aktais bei Vilniaus šv. Kristoforo gimnazijos nuostatais.

**Ekonominiai veiksniai**

Gimnazija, kaip ir kitos šalies mokyklos, finansuojama iš dviejų pagrindinių šaltinių: Lietuvos Respublikos švietimui skiriamų nacionalinio biudžeto asignavimų (mokinio krepšelio) ir savivaldybės finansavimo (aplinkos lėšų). Jos finansavimas priklauso nuo šalies ekonominės būklės. Kitas šaltinis – ES struktūrinių fondų lėšos ir projektinė veikla. Šios lėšos suteikia galimybių modernizuoti mokymo bazę – įsigyti kompiuterinės įrangos, mokymo priemonių. Be to, mokyklos bendruomenės nariai gali pervesti 1,2% pajamų mokesčio dalį mokyklai remti.

**Socialiniai veiksniai**

Pagal Statistikos departamento prie Lietuvos Respublikos Vyriausybės paskelbtą informaciją, gyventojų skaičius šalyje ir Vilniaus savivaldybėje nuosekliai mažėjo dėl neigiamo migracijos saldo bei natūralios negatyvios gyventojų kaitos, tam reikšmės turėjo mažėjantis gimstamumas ir jaunimo emigracija. Nuo 2006 m. Vilniaus mieste dėl vidinės migracijos nežymiai ėmė augti gyventojų skaičius, todėl mokinių skaičius gimnazijoje nuo 2015 m. didėja. Šalies vidaus ir išorės migracija kelia naujus reikalavimus gimnazijai, t.y. kitataučių integracija.

Dėl nedarbo lygio kaitos, tėvų emigracijos ir mažas pajamas gaunančių šeimų, gimnazijoje išlieka dalies mokinių poreikis gauti nemokamą maitinimą bei paramą mokinio reikmėms.

**Technologiniai veiksniai**

Informacinės ir komunikacinės technologijos vis labiau veikia ugdymo ir ugdymosi metodus, daro įtaką ne tik ugdymo turiniui, bet ir visam procesui. Besikeičiančios technologijos bei jų taikymo galimybės skatina plėtoti informacinių ir komunikacinių technologijų švietime infrastruktūrą. Mokyklos aprūpinamos kompiuterine technika ir specialia įranga, kompiuterinėmis programomis, sukurti interaktyvūs vadovėliai, veikia elektroniniai dienynai.

Informacinės ir komunikacinės technologijos skatina tarpdalykinę ir vidinę integraciją bei nuotolinį mokymą, organizuojant ugdymo procesą virtualiose ir netradicinėse edukacinėse erdvėse. Pažangių technologijų atsiradimas ir plėtra reikalauja iš mokytojo įgyti daugiau kompetencijų, keisti mokymo ir mokymosi metodiką, atnaujinti materialinę mokymo bazę.

**Edukaciniai veiksniai**

Vilniaus miesto savivaldybės 2010-2020 m. strateginiame plane numatoma užtikrinti kokybišką ir šiuolaikišką ugdymo sistemą, kuriant patogesnes fizines mokymosi sąlygas, atnaujinant miesto ugdymo įstaigų infrastruktūrą bei aprūpinant švietimo įstaigas šiuolaikinėmis mokymo priemonėmis. Sudėtine visuomenės švietimo sistemos dalimi laikoma ir jaunimo politikos plėtra, vaikų ir jaunimo užimtumo, socializacijos skatinimas, įvairių prevencinių programų įgyvendinimas, kuriomis remiantis tikimasi išugdyti visapusiškai aktyvų ir sąmoningą jaunimą, dalyvaujantį miesto politiniame, pilietiniame, ekonominiame, kultūriniame ir socialiniame gyvenime.

Švietimo ir mokslo ministerija bendruosiuose ugdymo planuose nustato pagrindinius reikalavimus ugdymo turiniui ir ugdymo proceso organizavimui. Ugdymo institucijai suteikta galimybė formuoti individualų ugdymo turinį ir individualizuoti ugdymo procesą (ugdymo planas ir metinės veiklos planai).

Mokymosi motyvacija skatinama tobulinant ugdymo procesą: taikomi nauji, pažangūs, konstruktyvūs, profesinius įgūdžius formuojantys ugdymo metodai. Taikoma vertinimo ir įsivertinimo sistema, vertinamos ne tik žinios, daroma pažanga, bet ir mokinių gebėjimai. Vyksta dalykų integracija. Mokytojai nuolat kelia kvalifikaciją, įgyja naujų kompetencijų, jas pritaikydami efektyvina ugdymo procesą.

Švietimo sistemoje ugdymas labiau orientuotas į teorinių, o ne praktinių žinių taikymą.

Nėra sukurta veiksminga tėvų švietimo sistema – gimnazija inicijuoja, ieško tinkamų ir efektyvių bendravimo ir bendradarbiavimo su mokinių tėvais formų.

* + - 1. **VIDAUS APLINKOS ANALIZĖ**

**Organizacinė struktūra**

1. Gimnazijoje veikia gimnazijos savivalda, kurią sudaro Gimnazijos taryba (5 mokytojai, 5 mokiniai, 5 tėvai).
2. Mokytojų taryba (gimnazijos vadovai, gimnazijoje dirbantys mokytojai, sveikatos priežiūros specialistė, psichologė, soc. pedagogė, bibliotekininkė, skaityklos vedėja).

**Žmogiškieji ištekliai**

* Mokytojų skaičius (duomenys rugsėjo 1 d.):

Gimnazijoje parengtas mokytojų kvalifikacijos tobulinimo planas. Kasmet vieną arba du kartus per metus (pagal poreikį) vyksta atestacinės komisijos posėdžiai, kuriuose suteikiama mokytojų kvalifikacinė kategorija. Gimnazijoje dirba daug perspektyvių ir kūrybingų mokytojų. Gimnazijoje vyraujanti kvalifikacinė kategorija – vyresnysis mokytojas. Mokyklos vadovų politika – skatinti mokytojus tobulėti ir siekti aukštesnės kvalifikacinės kategorijos. Dauguma mokytojų turi didelę pedagoginio darbo patirtį – vidutinis pedagoginio darbo stažas yra daugiau negu 15 metų. Mokytojai kvalifikaciją kelia ne tik Vilniaus miesto, bet ir šalies bei užsienio institucijų organizuojamuose kursuose, seminaruose, dauguma mokytojų kvalifikaciją kelia nuotoliniu būdu, kiekvienais metais gimnazijoje organizuojamas seminaras visiems pedagogams pagal kvalifikacijos tobulinimo programą ir veiklos planą. Gimnazijos Metodinė taryba daug dėmesio skiria mokytojų informacinių technologijų naudojimo ugdymo procese gebėjimams tobulinti.

* Mokykloje dirba psichologė, socialinė pedagogė, skaityklos vedėja, bibliotekininkė, visuomenės sveikatos priežiūros specialistė.
* Personalas: gimnazijoje dirba 73 darbuotojai iš jų 23 techninio personalo.

**Klasių komplektai ir mokinių skaičius:**

Pagal Mokinių registro 2020 m. rugsėjo 1 d. duomenis gimnazijoje mokosi 606 mokiniai, iš jų 30 yra socialiai remtini, o 25 specialiųjų poreikių turintys mokiniai.

Gimnazija siekia kurti savitą, unikalią ir saugią įstaigos kultūrą, lemiančią kiekvieno mokinio asmenybės augimą ir brandą bei visos gimnazijos bendruomenės gerą socialinį ir emocinį mikroklimatą. Gerėjant gimnazijos mikroklimatui, didėja ir bendruomenės pasitikėjimas įstaiga, kasmetinis mokinių skaičius sparčiai auga:

Gimnazijoje suformuota 23 klasės: I gimnazijos klasės yra 7, II gimnazijos klasės – 7, III gimnazijos klasės – 5, IV gimnazijos klasės – 4.

Nuo 2017-2018 m. m. stebimas 27,3% specialiųjų poreikių mokinių skaičiaus augimas.

**Planavimo sistema**

Gimnazija savo veiklą planuoja rengdama Strateginį planą penkeriems metams, Mokytojų atestacijos programą trejiems metams, mokslo metų Ugdymo planą dvejiems metams, Metinį veiklos planą, savivaldos grupių veiklos planus metams, kiekvieno mėnesio veiklos planą. Į planavimą įtraukiami gimnazijos bendruomenės nariai: mokytojai, mokiniai, tėvai (globėjai, rūpintojai). Kiekvienais metais rengiami pamokų bei neformaliojo vaikų švietimo būrelių tvarkaraščiai. Mokytojai rengia ilgalaikius, individualius planus, pasirenkamųjų dalykų, dalykų modulių, neformaliojo vaikų švietimo bei pritaikomas programas, projektus mokslo metams. Klasių vadovai rengia veiklos planus metams.

Ugdymo turinys planuojamas rengiant ilgalaikius planus, vadovaujantis Bendrosiomis programomis. Aptariamas ir koreguojamas pagal ugdymo proceso besikeičiančią situaciją. Ugdymo turinio integravimas numatomas kiekvieno mokytojo ilgalaikiuose planuose. Metodinėse grupėse susitarta, kad kasdieniam planavimui mokytojas parengia pamokos uždavinius ir numato vertinimo bei įsivertinimo strategijas.

**Finansiniai ištekliai**

Gimnazija geba sėkmingai pritraukti nebiudžetinių lėšų ugdymo aplinkos kokybei gerinti, gauna papildomų lėšų nuomodama patalpas, finansinę tėvų ir kitų bendruomenės narių paramą – tėvai ir kiti bendruomenės nariai gali pervesti 1,2% gyventojų pajamų mokesčio, veikla finansuojama iš Valstybės ir Savivaldybės biudžeto lėšų, rėmėjų lėšų. Finansavimas pagal mokinio krepšelio lėšas yra pakankamas.

Lėšos pritraukiamos dalyvaujant įvairiuose miesto, šalies ir tarptautiniuose projektuose:

Projektuose „Technologijų, menų ir gamtos mokslų mokymo infrastruktūra”, „Bendrojo lavinimo mokyklų modernizavimas” (sukurta materialinė bazė mokyklos menų, technologijų, gamtos mokslų kabinetuose, padedanti įgyvendinti pagrindinio ir vidurinio ugdymo programą); gautas mobiliosios įrangos komplektas (30 planšetinių kompiuterių); projekte „Sveikatingumas ir fizinis ugdymas“ (nupirktas sporto inventorius ir priemonės fizinei bei emocinei mokinių sveikatai gerinti ir stiprinti).

**Ryšių sistema, informacinės ir komunikavimo sistemos**

Ugdymo(si) proceso organizavime naudojamos informacinės kompiuterinės technologijos. Visi kompiuteriai sujungti į bendrą tinklą ir įdiegtas internetas. Gimnazijoje veikia bevielis internetas. Gimnazijoje teikiamas kokybiškas ugdymas, ugdoma kultūringa, savarankiška, gebanti gyventi šiuolaikinėje visuomenėje asmenybė. Ugdant šiuolaikinį žmogų, labai svarbus tarpusavio bendravimas bei bendradarbiavimas, vidaus ir išorės ryšių stiprinimas. Ryšiai su tėvais yra pagrindinė sąlyga, norint ugdyti kiekvieno vaiko gebėjimus gimnazijoje, todėl siekiama prasmingo dialogo su tėvais, kurti bendradarbiavimo atmosferą, pagrįstą draugiškumu ir tarpusavio parama. Norint užtikrinti efektyvesnę gimnazijos veiklą, bendraujama ir bendradarbiaujama ne tik su mokinių tėvais, bet ir su bendruomene, palaikomi ryšiai su socialiniais partneriais, su kitomis savivaldybės, šalies bei užsienio švietimo įstaigomis, ES institucijomis, kitomis organizacijomis. Formuojamas teigiamas gimnazijos įvaizdis, visuomenei pateikiama viešoji informacija apie gimnazijos veiklą bei pasiekimus. Konfidencialiai tvarkomi mokinių ir mokytojų registrai, NEC sistema KELTAS, pateikiami duomenys švietimo valdymo informacinėje sistemoje ŠVIS (Švietimo valdymo informacinė sistema). Vykdomos apklausos IQES online sistemoje. Naudojamasi elektroniniu TAMO dienynu, elektroninio pašto paslaugomis, veikia gimnazijos Office 365 informacinė ir komunikavimo sistema, virtuali mokymosi aplinka Moodle. Mokiniams, jų tėvams (globėjams, rūpintojams) žinios apie gimnazijos veiklą skelbiamos interneto tinklapyje www.kristoforogimnazija.lt. Informacija pateikiama internetiniame puslapyje, elektroniniame dienyne, žiniasklaidoje. Organizuojami pasitarimai, seminarai, visuotiniai tėvų susirinkimai, bendri renginiai, projektai ir akcijos. Gimnazija bendradarbiauja su socialiniais partneriais (MRU, LEU, VU, KTU, VGTU, Generolo J. Žemaičio LKA, ISM, Vilniaus kooperacijos kolegija ir kt., Šv. Kristoforo, Balsių, Baltupių, Emilijos Pliaterytės progimnazijomis, Jeruzalės mokykla, VšĮ „Jaunimo verslumo ugdymo centru“, Lietuvos nacionaliniu muziejumi, LDK valdovų rūmais, Vilniaus miesto Pedagogine ir psichologine tarnyba, Vilniaus miesto savivaldybės administracijos Socialinių reikalų departamento Vaiko teisių apsaugos skyriumi, Specialiosios pedagogikos ir psichologijos centru, Lietuvos mokinių neformaliojo švietimo centru, J. V. Gėtės institutu Vilniuje, Prancūzų kultūros centru ir kita).

**Veiklos kontrolė ir stebėsena**

Ugdymo proceso kokybei užtikrinti vykdoma stebėsena, rezultatų aptarimai. Kasmet rengiami ir aptariami I klasių mokinių diagnostiniai testai, aptariamos ugdymosi problemos pagal klasių koncentrus, VBE ir PUPP rezultatai bei koreliacija su metiniais vertinimais. Sėkmingai stebima ir fiksuojama klasėse bei tėvų susirinkimuose, Mokytojų tarybos posėdžiuose ir metiniuose pokalbiuose aptariama mokinių pažanga.

Analizuodama veiklą, siekdama aukštesnės ugdymo(si) kokybės, gimnazija ne tik diegia naujoves, bet ir analizuoja, koks yra jų poveikis mokinių mokymosi rezultatams. Gimnazijoje analizuojami mokinių mokymosi pasiekimai, vykdoma Nacionalinės mokyklų vertinimo agentūros veiklos kokybės įsivertinimo apklausa per IQES sistemą, atliekamas vidinis įsivertinimas, įvairūs tyrimai. Vertinimų ir tyrimų rezultatai aptarti Mokytojų tarybos posėdžiuose, klasių vadovų metodinėje grupėje, išplėstiniame direkcijos posėdyje. Informacija naudojama gerinant gimnazijos veiklos kokybę, rengiant gimnazijos ugdymo ir metinės veiklos planus. I - II klasių mokiniai dalyvauja tarptautiniame PISA tyrime, NEC organizuojamame nacionaliniame matematinio, gamtamokslinio ir finansinio raštingumo konkurse.

NEC parengtoje ataskaitoje palyginta dalyvavusių gimnazijos mokinių vidutinių rezultatų ataskaita visų tyrime dalyvavusių Lietuvos mokyklų rezultatų kontekste leidžia daryti išvadą - Šv. Kristoforo gimnazijos dalyvavusių mokinių rezultatai yra aukščiau už bendrą Lietuvos mokyklų vidurkį.

Gimnazijos pedagoginės veiklos priežiūrą vykdo direktorė, direktorės pavaduotojai ugdymui, veiklos įsivertinimą atlieka Vidaus įsivertinimo grupė. Finansinę veiklą kontroliuoja Valstybės kontrolės įgaliotos institucijos ir Vilniaus miesto savivaldybės įgalioti asmenys. Gimnazijos veiklos priežiūrą ir švietimo politikos stebėseną vykdo Vilniaus miesto savivaldybės administracijos Švietimo skyrius.

* + - 1. UGDYMO TURINIO ANALIZĖ

Gimnazija analizuoja pusmečių, metinių, kontrolinių darbų, patikrinimų, bandomųjų egzaminų, bandomųjų PUPP, brandos egzaminų, PUPP, konkursų, olimpiadų, mokyklos veiklos kokybės įsivertinimo rezultatus. Taip pat yra analizuojami psichologo ir soc. pedagogo tyrimų duomenys. Analizuodama šiuos duomenis, mokykla sudaro veiklos planą, ugdymo planą, tobulina mokinių mokymosi kokybę.

**Klasių pažangumo, mokymosi kokybės ir pamokų lankomumo kaita 2018-2020 m. m.**

|  |  |  |  |  |  |  |
| --- | --- | --- | --- | --- | --- | --- |
| **Mokslo metai** |  | **I klasės** | **II klasės** | **III klasės** | **IV klasės** | **Iš viso praleista pamokų** |
| 2017-2018 m. m. | Mokinių sk. | 503 | | | |  |
| Pažangumas | 94,68% | 98,48% | 97,48% | 100% |  |
| Kokybė | 16,34% | 21,15% | 16,76% | 32,86% |
| Lankomumas | 16767 | 17765 | 15037 | 14472 | 64041 |
| 2018-2019 m. m. | Mokinių sk. | 520 | | | |  |
| Pažangumas | 94,60% | 100% | 96,54% | 97,51% |  |
| Kokybė | 36,33% | 31,10% | 31,91% | 41,68% |
| Lankomumas | 18405 | 17161 | 15767 | 13488 | 64811 |
| 2019-2020 m. m. | Mokinių sk. | 567 | | | |  |
| Pažangumas | 100% | 99,17% | 100% | 100% |  |
| Kokybė | 42,66% | 39,84% | 31,51% | 36,57% |
| Lankomumas | 13553 | 11964 | 12128 | 11741 | 49386 |

Palyginus 2018-2020 m. m. mokymo(si) rezultatus, stebimas mokinių pažangumo ir mokymosi kokybės gerėjimas:

Gimnazijoje didelis dėmesys skiriamas mokinių akademinio pažangumo raidai stebėti ir fiksuoti.

Per paskutiniuosius trejus mokslo metus (nuo 2017–2018 m. m. iki 2019–2020 m. m.) aukščiausi mokinių akademiniai pasiekimų rezultatai (kokybė) padidėjo 76,4%. Bendras mokinių pažangumas pagerėjo 2,2%.

Gimnazijoje taip pat nuolatos stebima klasių ir individuali mokinių pažanga. Bendro visų I–II-ų ir III–IV-ų klasių mokinių pažangumo palyginimas (nuo 2017–2018 m. m. iki 2019-2020 m. m.): kokybė I–II klasių koncentre padidėjo dvigubai (120%), trečdaliu (37,2%) padidėjo kokybė III-IV klasių koncentre.

Gimnazijoje sistemingai teikiama pagalba specialiųjų ugdymosi poreikių turintiems mokiniams, atsižvelgiant į kiekvieno mokinio poreikius ir galimybes, didinant jų mokymosi motyvaciją, skatinant savarankiškumą, siekiant aukštesnių ugdymosi rezultatų.

Specialiųjų ugdymosi poreikių turinčių mokinių kaita gimnazijoje (duomenys rugsėjo 1 d.):

|  |  |  |  |  |
| --- | --- | --- | --- | --- |
|  | SUP turintys mokiniai | Didelis specialiųjų poreikių lygis | Vidutinis specialiųjų poreikių lygis | Nedidelis specialiųjų poreikių lygis |
| 2018 m. | 15 |  | 12 | 3 |
| 2019 m. | 22 | 2 | 19 | 1 |
| 2020 m. | 25 | 3 | 22 |  |

Stebimas SUP turinčių mokinių skaičiaus didėjimas, nuo 2018 m. padidėjo 10 mokinių (padidėjo 54,5%).

VGK ir pagalbos mokiniui specialistai teikia nuolatinę veiksmingą ir savalaikę pagalbą specialiųjų ugdymosi poreikių turintiems mokiniams, jų tėvams (globėjams, rūpintojams) ir mokytojams. Mokytojai stebi ir fiksuoja kiekvieno SUP turinčio mokinio individualią pažangą ir parenka mokymąsi motyvuojančias ir pažangą skatinančias priemones. Taip pat sistemingai organizuojami darbo grupių susitikimai individualiais atvejais, dalyvaujant VPPT specialistams. Gimnazija, atsižvelgdama į mokinių poreikius, siūlo mokiniams pasirenkamųjų dalykų ir dalykų modulių programas bei neformaliojo švietimo programas. Praktinė veikla derinama su pasirenkamaisiais dalykais ir moduliais, sudaromos galimybės vykti ugdymo procesui kitose edukacinėse erdvėse. Mokymosi sunkumams įveikti gimnazija organizuoja konsultacijas pagal direktoriaus įsakymu patvirtintą konsultacijų grafiką.

**II klasių mokiniai dalyvauja Pagrindinio ugdymo pasiekimų patikrinime (PUPP).**

2017-2018 m. m. iš 128 mokinių PUPP dalyvavo 126 mokiniai, 2 mokiniai nedalyvavo: 1 mokinys atleistas, 1 mokinys neatvyko. Matematikos ir lietuvių kalbos ir literatūros pažangumas 100%.

2018-2019 m. m. iš 119 mokinių PUPP dalyvavo 117 mokinių: 2 mokiniai atleisti. Matematikos ir lietuvių kalbos ir literatūros pažangumas 100%.

2019-2020 m. m. Pagrindinio ugdymo pasiekimų patikrinimas nevyko dėl karantino paskelbimo Lietuvoje.

**2018-2020 m. m. valstybinių brandos egzaminų rezultatai:**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | **2018 m.** | | | **2019 m.** | | | **2020 m.** | | |
|  |  | 80 balų ir daugiau | 90 balų ir daugiau |  | 80 balų ir daugiau | 90 balų ir daugiau |  | 80 balų ir daugiau | 90 balų ir daugiau |
| Egzaminas | Laikiusių mokinių sk. | Mok. sk. | Mok. sk. | Laikiusių mokinių sk. | Mok. sk. | Mok. sk. | Laikiusių mokinių sk. | Mok. sk. | Mok. sk. |
| Lietuvių kalba ir literatūra | 123 | 8 | 1 | 114 | 7 | 5 | 114 | 5 | 4 |
| Matematika | 119 | 4 | 1 | 105 | 4 | 3 | 112 | 1 | 0 |
| Anglų kalba | 125 | 34 | 43 | 115 | 23 | 28 | 114 | 40 | 27 |
| Istorija | 73 | 8 | 5 | 82 | 11 | 5 | 71 | 4 | 0 |
| IT | 23 | 4 | 11 | 17 | 1 | 5 | 13 | 2 | 0 |
| Geografija | 9 | 1 | 0 | 8 | 1 | 0 | 13 | 0 | 0 |
| Rusų kalba | 13 | 7 | 6 | 9 | 1 | 8 | 6 | 1 | 4 |
| Biologija | 27 | 4 | 0 | 32 | 2 | 2 | 20 | 2 | 1 |
| Fizika | 18 | 0 | 0 | 12 | 0 | 0 | 13 | 0 | 0 |
| Chemija | 6 | 1 | 0 | 11 | 3 | 9 | 7 | 1 | 0 |

Sistemingas mokinių, jų tėvų informavimas ir pedagoginis švietimas klasės valandėlių, tėvų susirinkimų metu ir gimnazijos interneto svetainėje [www.kristoforogimnazija.lt](http://www.kristoforogimnazija.lt) padeda mokiniams atsakingai pasirinkti egzaminus ir juos išlaikyti.

Geri valstybinių brandos egzaminų rezultatai sudaro sąlygas mokiniams toliau tęsti studijas Lietuvos ir užsienio aukštosiose mokyklose.

Ne visi mokiniai, įgiję vidurinį išsilavinimą, toliau tęsia studijas.

* + - 1. PAGRINDINIAI VEIKLOS REZULTATAI

Išskirtiniai mokinių pasiekimai

Gimnazijoje vykdomi mokykliniai, respublikiniai projektai, olimpiados, konkursai, varžybos. Ši veikla suteikia mokiniams galimybių tobulėti, išugdo svarbius įgūdžius tolimesniam gyvenimui, skatina mokinius dirbti kūrybiškai, įgyvendinti naujas idėjas.

Mokytojai taiko ugdymo metodus, kurie skatina mokinius veiklą plėtoti už gimnazijos ribų, paremiant mokymąsi tiriamąja ar kūrybine veikla. Ugdytiniai yra miesto ir respublikos įvairių olimpiadų, konkursų, varžybų, parodų nugalėtojai, prizininkai, laureatai. Gimnazijos pasiekimai gamtos mokslų, technologijų, menų ugdymo srityje, savito ugdymo modernus realizavimas, diegiamos inovacijos, savitos ugdymo sistemos ypatumai žinomi ne tik mieste, bet ir šalyje. Galime pasidžiaugti savo mokinių laimėjimais mieste ir respublikoje.

|  |  |  |
| --- | --- | --- |
| **2017-2018 m. m.** | **2018-2019 m. m.** | **2019–2020 m. m.** |
| Filologų konkursas | KSU konkursas ,,Ateities lingvistas“ | Kita forma. Šviestuvas |
| Konkursas „Kita Forma“: ,,Šaškės“ | Konkursas ,,Kita forma“ | Konkursas „Kita forma“: Žaidimas |
| Dainuojamosios poezijos konkursas | Dainuojamosios poezijos konkursas | Dainuojamosios poezijos konkursas |
| Skaitovų konkursas | Nacionalinis Č. Kudabos geografijos konkursas | „Tyrėjų naktis“ |
| Technologijų olimpiada | Projektas ,,Laimingas vanduo- laimingas žmogus“ | „AIDS geriau žinoti“ |
| Konstitucijos egzaminas | Pranešimas konkurse ,,Lietuvos vaikų balsas“ tema ,,Aš pasaulio pilietis" | Tarptautinis fizikos konkursas „Olimpis“ |
| Šimtmečio dovanos | Šimtmečio dovanų herojai | Tarptautinė konferencija Ste(a)m veiklos mokykloje |
| Nacionalinis matematinio ir gamtamokslinio raštingumo konkursas | Matematinio ir gamtamokslio raštingumo konkursas | Etnokultūros olimpiada |
| Tarptautinis vertimų konkursas  ,,Juvenes Translatores“ | Ekonomikos ir verslo olimpiada | Nacionalinis ekonomikos egzaminas |
|  | Tarptautinė konferencija ,,Gamtamokslinis ugdymas – iššūkiai ateities mokykloms“ | Lietuvos moksleivių mokslinė konferencija „Licėjaus dienos: A. Puškino kūryba“ |
|  | Integruota tikybos – dailės - geografijos – pilietiškumo konferencija | XX Lietuvos moksleivių meninės saviraiškos konkursas „Mano Aleksandras Puškinas“ |
|  | Konkursas ,,Skaitau Simoną Daukantą“, MNŠC | Tarptautinis vertimų konkursas  ,,Juvenes Translatores“ |
|  | Projektas ,,Senosios Lietuvos valstybingumo centrai“ |  |
|  | Lietuvos čempionatas ,,Makaronų tiltai“ |  |
|  | Tarptautinio edukacinio fizikos konkurso ,,Olympis 2018“ Rudens sesija |  |
|  | Tarptautinio edukacinio fizikos konkurso ,,Olympis 2018“ Pavasario sesija |  |

Siekiant sudaryti mokiniams palankiausias galimybes išskleisti individualius gebėjimus, tenkinti saviraiškos poreikius, padėti mokiniams siekti asmeninės pažangos ir geresnių ugdymo rezultatų pasirinktose srityse specialiosioms kompetencijoms ugdyti, taip pat plėtoti formaliojo ir neformaliojo švietimo integralumą ir tarpusavio papildomumą, gimnazija be bendrojo ugdymo dalykų, atsižvelgdama į mokinių poreikius, siūlo mokiniams neformaliojo ugdymo veiklas. 2018-2019 m. m. neformaliajame ugdyme dalyvavo 136 mokiniai, tai sudarė 27% bendro mokinių skaičiaus. 2019-2020 m. m. neformaliajame ugdyme dalyvavo tik 98 mokiniai, t. y. šiais metais jie sudarė tik 16,2% mokinių, tam didelę įtaką turėjo karantinas ir prasidėjęs nuotolinis mokymas.

Gimnazijoje veikia neformalaus ugdymo būreliai, kurių veiklą palankiai vertina mokiniai ir jų tėvai. Tai įdomi ir turininga meninė, sportinė, kultūrinė, pažintinė veikla.

* Ypač didelio susidomėjimo sulaukia ,,Vaikščiotojai“ ir jų vykdyti projektai:
* „Lietuva Izraelyje 2018“, vyko 2018-10-25 – 2018-11-03.

Projekto pagrindą sudarė susitikimai su žymiais žmonėmis, turinčiais ryšių su Lietuva. Susitikimų metu imta interviu. Visą medžiagą parengė ir patalpino internetiniame puslapyje bernardinai.lt kartu su vaikščiotojais vykęs žurnalistas Kostas Kajėnas.

* „Vaikščiotojai Sankt Peterburge“, 2019-04-22 – 2019-04-28.
* „Lietuva vakarų Europos istorijos ir kultūros kontekste: nuo Pirmojo Pasaulinio karo iki šių dienų“, 2019-06-21 – 2019-06-27.
* „Vaikščiotojai Maskvoje", 2019-10-27 – 2019-11-03.
* „Pensinio amžiaus LRS narių prisiminimų fiksavimo infrastruktūros kūrimas“, 2020 – 2021. Partneris – Lietuvos Rašytojų Sąjunga.

Jo metu sukurtas atsiminimų fiksavimo modelis. Pasitelkus neformalaus ugdymo grupės „Vaikščiotojai“ darbo patirtį bei 2020–2021 m. m. vaikščiotojus - moksleivius, sistemą planuota kurti bendradarbiaujant su VU, VDU, Literatūros ir tautosakos institutu. Tačiau plintant COVID-19 virusui ir paskelbus karantiną, projektas modifikuotas. Tikimasi jį tęsti kitais metais su minėtomis aukštosiomis mokyklomis ir Vilniaus Šv. Kristoforo gimnazijos vaikščiotojais.

* DIALLS – tai projektas, kurio metu bendradarbiaujant siekiama padėti vaikams ir jaunuoliams geriau suprasti įvairias Europos šalių kultūras. Projektas apima Kultūrinio Raštingumo Ugdymosi Programą (Cultural Literacy Learning Programme, CLLP), ugdančią mokinių dialogo ir argumentavimo gebėjimus, skatinančią efektyviau bendrauti ir ugdytis tarpusavio supratimą.

Ugdymosi programoje naudojami bežodžiai trumpametražiai filmai ir paveikslėlių knygelės skatina moksleivių diskusijas apie socialinę atsakomybę ir gyvenimą kartu XXI – jo amžiaus Europoje.

Antrame DIALLS projekto etape mūsų gimnazijos moksleiviai dalyvavo virtualiose diskusijose, sinchroninėse pamokose su bendraamžiais iš Elektrėnų „Versmės” gimnazijos (tos pačios pamokos vyko vienu metu dviejose Lietuvos partnerių klasėse).

* Oxford University “Online English Language Assessment Research” (Kalbos mokėjimo vertinimas pagal BEK (Bendruosius Europos Kalbų metmenis).

Moksleiviams suteikiama išskirtinė galimybė susipažinti su ISM universiteto dėstytojais, savo srities ekspertais iš prestižinių JAV ir Europos universitetų. ISM ekonomikos ir verslumo edukacinėje programoje - projekte ,,ISM Verslo klasė" pamokos vyksta kartą per mėnesį ir jų metu moksleiviai turi puikią progą įgyti naujų žinių, jaunieji startuolių kūrėjai galės pasinaudoti praktikų – ISM dėstytojų ir absolventų – konsultacijomis (dalyviai - I klasių mokiniai).

* Lietuvos Junior Achievement kartu su partneriais - Women Go Tech ir „The Coca-Cola foundation” - inicijuotas projektas „Empowering Young Women for the Future of Jobs“. Tai internetinis karjeros orientavimo renginys „Užsikrauk karjerai“. Šis renginys – tai tarptautinė „Youth Empowered“ edukacinė programa, skirta jaunimo nedarbingumui mažinti. Internetinio renginio metu mokiniai buvo kviečiami stebėti tiesioginę renginio transliaciją ir diskusijas apie karjerą bei darbo pokalbius, o po jų – dalyvauti mentorystės sesijose su įvairių Lietuvos verslo, visuomeninių organizacijų atstovais.
* Respublikinis projektas ,,O kaip vokiškai?”, inicijuotas VFR ambasados Lietuvoje kartu su J. V. Getės institutu, ZFA ir DAAD bei Vokietijos ir Baltijos šalių prekybos rūmais (AHK).
* Bendras projektas „Pamokos apie Austriją” kartu su Vytauto Didžiojo gimnazija ir Vilniaus apskrities A. Mickevičiaus viešąja biblioteka.
* I klasių mokiniai įsitraukė į Respublikinį projektą ,,Laimingas vanduo” (2018- 2019 m. m.).
* Projektas „Vilniaus šv. Kristoforo gimnazijos alumnų festivalis Alumni 2018“ tapo kasmetiniu renginiu, pritraukiančiu vis daugiau alumnų.
* 2019 m. gimnazija prisijungė prie Lietuvos Respublikos Kultūros ministerijos Kultūros paso programos, kuri skirta kultūros pažinimo įpročiams ugdyti ir mokinių kultūros patirčiai plėsti.

2019 m. šia paslauga pasinaudojo 289 mokiniai, 2020 m. šia paslauga pasinaudojo tik 205 mokiniai, sustabdžius neformalaus vaikų švietimo renginius, paskelbus karantiną.

**Biblioteka**

Biblioteka savo fondais, informacine ir technine baze bei veikla dalyvavo ugdymo procese, tenkino bendruomenės individualius informacinius poreikius. Bibliotekos ir skaityklos tikslas buvo siekti bendruomenės susitelkimo ir bendradarbiavimo dėl geresnės kiekvieno jos nario ugdymo(si) kokybės. Šiam tikslui įgyvendinti buvo iškelti uždaviniai: kvalifikuotai teikti bibliotekines ir informacines paslaugas gimnazijos bendruomenei, kryptingai komplektuoti įvairiose laikmenose bibliotekos ir skaityklos fondą, propaguoti knygos ir skaitymo vertybes, dirbti su mokyklų bibliotekų informacine sistema ,,MOBIS“, skatinti vartotojus naudotis įvairaus tipo dokumentais, prieinamais bibliotekoje ir skaitykloje, bei techninėmis priemonėmis, teikti profesinio informavimo paslaugas gimnazijos bendruomenei.

Atsižvelgiant į gimnazijos poreikius bei teikiamą finansavimą, 2016-2020 metų laikotarpiui ugdymo kokybei, mokinių pasiekimams gerinti, asmenybei tobulėti buvo panaudotos lėšos vadovėlių ir grožinės literatūros įsigijimui, spaudos prenumeratai.

**Ugdymo karjera**

Siekdami padėti mokiniams išsiaiškinti būsimos profesinės karjeros tikslus, supažindinti su darbo pasauliu ir padėti jiems įgyti gebėjimų planuoti tolimesnį mokymąsi, studijas ir profesinę karjerą, ugdymo karjerai veikla gimnazijoje vykdoma nuosekliai, atsižvelgiant į mokinių amžių ir poreikius. Mokiniams teikiama informacija apie studijų galimybes, priėmimo sąlygas, įgyjamas profesijas ir kvalifikacijas profesinėse ir aukštosiose mokyklose Lietuvoje ir užsienyje.

Aktyvus bendradarbiavimas su kitomis mokymo įstaigomis, įmonėmis, dalyvavimas bendruose renginiuose (Karjeros savaitėje, Studijų parodose), teoriniuose ir praktiniuose užsiėmimuose, projektuose leidžia mokiniams susipažinti su profesiniu mokymu ir studijų programomis, karjeros galimybėmis, profesijomis bei darbo rinkos poreikiais, darbo aplinka, tikslingai pasirinkti profesiją.

Vis daugiau mokinių dalyvauja moksleivių akademijų prie aukštųjų mokyklų veiklose. „Pasimatuoti studijas“, mokytis kitose erdvėse pageidauja vis daugiau II klasių mokinių.

Sėkmingai bendradarbiaujama su VU, MRU, Vilnius Tech, KTU, VDU, VTDK, VK, SMK, VDK, ISM, KALBA.LT, KASTU.LT, Vilniaus automechanikos ir verslo profesinio mokymo centru, Vilniaus paslaugų verslo profesinio mokymo centru, Vilniaus verslo ir technologijų mokykla, Vilniaus geležinkelio transporto ir verslo paslaugų profesinio mokymo centru.

Ugdymo karjerai užsiėmimuose mokiniai supažindinami su profesinio informavimo sistemomis ir šaltiniais (AIKOS, MUKIS, LAMA BPO), geba naudotis sutvarkytu, lengvai prieinamu profesinės informacijos fondu, kuris kaupiamas, sisteminamas ir saugomas įvairiose laikmenose. Aktuali informacija pateikiama profesinio informavimo stenduose.

Gimnazijos bendruomenė informuojama apie ugdymo karjerai veiklą mokykloje, vykdoma aktualios informacijos ugdymo karjerai klausimais sklaida nuotoliniu būdu.

Teikiamos rekomendacijos individualių ugdymo planų sudarymui ir profesinio tinkamumo konsultacijos mokiniams.

9% išaugo mokinių, dalyvaujančių individualiose karjeros planavimo konsultacijose, skaičius.

Konsultacijos „Asmeninis karjeros planavimas“ vykdomos kontaktiniu ir nuotoliniu būdu. Motyvuotai, su būsimomis studijomis susieti individualūs ugdymo planai didesniam abiturientų skaičiui leido pasirinkti valstybės finansuojamas studijų vietas. Individualios konsultacijos abiturientams „Valstybinių egzaminų pasirinkimas ir stojamojo balo skaičiavimas“ padėjo tikslingiau pasirinkti studijas, modeliuoti savo karjerą. Vis daugiau abiturientų sėkmingai studijuoja pasirinktoje mokymo įstaigoje, mažiau nutraukia studijas, nusivylę nepamatuotu savo pasirinkimu.

Efektyvus informavimas apie studijų ir profesijų sąsajas vykdomas bendrų „Mokiniai - mokiniams“ karjeros konferencijų metu. Dalinamasi asmenine darbo, savanoriavimo patirtimi, skatinamas domėjimasis įvairiomis socialinėmis veiklomis, kurios ugdo bendrąsias karjeros kompetencijas. Išaugo susidomėjimas Šaulių sąjungos veikla, vis daugiau I - II klasių mokinių tampa šios organizacijos nariais.

Išaugo mokinių tėvų aktyvumas gyvai ar nuotoliniu būdu dalyvaujant susitikimuose su aukštųjų mokyklų atstovais, tėvams skirtose paskaitose, seminaruose gimnazijoje ir kitose profesinio informavimo institucijose (LNMŠC).

II klasių mokinių tėvai vis dažniau kreipiasi į gimnazijos ugdymo karjerai specialistę dėl individualių konsultacijų ir pagalbos, mokiniams rengiant individualų ugdymo planą.

Respublikiniame projekte „Šok į tėvo klumpes“ dalyvavo 392 I - III klasių mokiniai, kurio metu susipažino su įvairiomis profesijomis, tėvų darbovietėmis, darbo aplinka.

Neatsiejama profesinio orientavimo dalimi tapo klasių vadovų, dalykų mokytojų organizuojami renginiai, įdomiosios pamokos, dalykų ir ugdymo karjerai integracija per bendrus projektus su aukštosiomis ir profesinėmis mokyklomis, profesinio veiklinimo išvykos.

Per mokslo metus I - IV klasių mokiniai dalyvavo 2 - 3 ugdymo karjerai užsiėmimuose klasės valandėlių metu. Iki 96,6% mokinių gavo bent vieną profesinio orientavimo paslaugą mokykloje ar už mokyklos ribų. Įvyko 15 profesinio veiklinimo išvykų. Gimnazijos mokiniai 2019 - 2020 m. m. dalyvavo respublikinėje karjeros savaitėje „būsiu\_\_\_“.

**Vaiko gerovės komisija**

Vaiko gerovės komisija, vykdydama savo veiklą mokykloje, vadovaujasi Lietuvos Respublikos švietimo įstatymu, Lietuvos Respublikos vaiko minimalios ir vidutinės priežiūros įstatymu, Lietuvos Respublikos Vyriausybės nutarimais, Geros mokyklos koncepcija, patvirtinta Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1308 ir kitais Lietuvos Respublikos švietimo ir mokslo ministro įsakymais ir rekomendacijomis. Vykdydama savo funkcijas bei rūpindamasi vaikui saugia ir palankia mokymosi aplinka, orientuota į asmenybės sėkmę, gerą savijautą, brandą, individualias vaiko galimybes atitinkančius ugdymo(si) pasiekimus bei pažangą, atlikdama kitas su vaiko gerove susijusias funkcijas, laikosi geriausių vaiko interesų prioritetiškumo, vaiko dalyvavimo, priimant su juo susijusius sprendimus, individualizavimo, visapusiškumo, konfidencialumo, ankstyvosios intervencijos, refleksyvumo, veiklos integralumo, bendradarbiavimo principų. VGK rūpinasi pozityvaus gimnazijos mikroklimato kūrimu, organizuodama prevencines programas. Įgyvendinant šį priemonių planą, klasės valandėlių metu buvo organizuojama meninių ir dokumentinių filmų ,,Gerumo stebuklas“, ,,Klasė“, ,,Siamo dvynės“ ir kt. peržiūra ir aptarimas. Vyko 26 praktiniai užsiėmimai, skirti formuoti klasių komandas, gerinti mikroklimatą klasėse.

Mokyklos psichologas ar socialinis pedagogas dalyvauja pamokose ir stebi klasės veiklas, teikia rekomendacijas mokytojams dėl klasės valdymo ir palaikančios atmosferos kūrimo. Mokykloje organizuojami renginiai, akcijos, projektai, paskaitos, kurių tikslas užtikrinti sėkmingą vaiko sveikatos ir lytiškumo ugdymą bei rengimą šeimai. Gimnazijoje sėkmingai vykdoma psichoaktyviųjų medžiagų vartojimo prevencijos programa ,,Savu keliu“, kurios tikslas įgalinti mokyklos bendruomenę mažinti mokinių psichoaktyviųjų medžiagų vartojimo riziką ir skatinti apsauginių veiksnių formavimąsi, ugdyti mokinių socialinius įgūdžius, skatinti kritinį ir kūrybinį mąstymą. Kaip ir kiekvienais mokslo metais, visi I-IV klasių mokyklos mokiniai dalyvauja ,,Vilniaus saugaus miesto centro“ organizuojamuose prevencinėse veiklose apie saugųjį eismą, išgyvenimą ekstremaliomis situacijomis, psichoaktyviųjų medžiagų vartojimą, pirmosios pagalbos suteikimą. Vyko paskaitos I klasių mokiniams ,,Nepilnamečių administracinė ir teisinė atsakomybė“, kuriuos vedė mokyklai paskirtas bendruomenės pareigūnas.

Kilus problemoms, konfliktinėms situacijoms, jos aptariamos VGK posėdžiuose ir pasitarimuose, dalyvaujant klasių auklėtojams, mokinių tėvams (globėjams, rūpintojams). Iš viso įvyko 64 VGK susitikimai (16 posėdžių ir 48 pasitarimai). Per mokslo metus nuolat vyksta susitikimai su tėvais (globėjais, rūpintojais) įvairioms sudėtingoms situacijoms aptarti ir pagalbos žingsniams numatyti dėl mokyklos lankomumo, pažangumo ir kitų mokymosi sunkumų ar elgesio problemų, kylančių ugdymosi proceso metu. Tinkamai pateikta informacija ir pasirinkti sprendimo būdai padeda sumažinti tėvų (globėjų, rūpintojų) nerimą dėl jų vaikų ugdymo kokybės ir saugumo. Mokiniams, kuriems buvo teikiama VGK pagalba, sudaryti 26 individualūs pagalbos mokiniui planai, kurie, atsižvelgiant į mokinio pažangą ir pokyčius, buvo koreguojami, papildomi.

Mokykloje tėvai (globėjai, rūpintojai) konsultuojami pozityvios tėvystės metodų taikymo klausimais, šviečiami apie tinkamo tėvų pavyzdžio svarbą, toleranciją aplinkiniams, vaikų saugumą socialinėse erdvėse. Siekiant padėti įveikti sunkumus šeimoje, gerinti šeimos narių tarpusavio santykius, tėvai nukreipiami pagalbos į išorines institucijas, teikiančias kompleksinę pagalbą šeimoms. Nuolat plečiamas bendradarbiavimas su išorinėmis institucijomis, padedančiomis užtikrinti vaiko gerovę. Mokslo metų eigoje dėl 7 mokinių buvo inicijuotas kreipimasis į VPPT tarnybą dėl mokinių SUP nustatymo ar pratęsimo. Dėl vieno mokinio oficialiai buvo surašytas kreipimasis į VVTAĮT, įtariant smurtą artimoje aplinkoje, dalyvauta 2 tarpžinybiniuose pasitarimuose dėl mokinių gerovės užtikrinimo, 3 kartus mokiniai lankyti namuose, siekiant sugrąžinti juos į mokyklą. Dėl 8 mokinių buvo surašyti prašymai taikyti atvejo vadybą šeimai. Bendradarbiaujant su Vilniaus miesto socialinės paramos centru pagal poreikį teikiama informacija apie mokinius, dalyvaujama atvejo vadybos posėdžiuose. Siekiant užtikrinti mokinių teises ir teisėtus interesus, dėl 6 mokinių buvo surašyti prašymai koordinuoti pagalbą Vilniaus miesto savivaldybės TBKS.

Siekiant įtraukti mokinius į visuomenei naudingą veiklą, mokiniams nuolat teikiama informacija apie NVO organizacijas, priimančias mokinius savanoriauti, kur jie gali atlikti privalomą socialinę pilietinę veiklą, kurios metu ugdomos mokinių socialinės ir emocinės kompetencijos, vyksta rengimasis savarankiškam gyvenimui ir integracija atviroje demokratinėje visuomenėje.

* + - 1. **MATERIALINIS APRŪPINIMAS**

Gimnazijos materialiniam aprūpinimui panaudojamos mokinio krepšelio, 1,2 proc. pajamų mokesčio, patalpų nuomos, rėmėjų lėšos. Atsižvelgiant į gimnazijos poreikius bei teikiamą finansavimą 2018-2020 metų laikotarpiu ugdymo kokybei, mokinių pasiekimams gerinti, asmenybei tobulėti, numatytos lėšos buvo tikslingai panaudotos pagal vykdomas programas:

* vadovėlių ir grožinės literatūros įsigijimui, spaudos prenumeratai;
* mokytojų kvalifikacijos kėlimui;
* edukacinėms išvykoms.

Gimnazijoje nuolat atnaujinama ir modernizuojama IKT bazė. 2018-2020 m. gimnazija įsigijo nešiojamus ir planšetinius kompiuterius, interaktyvius ekranus. Atnaujinta ir papildyta IKT bazė sudaro mokytojams galimybes efektyvinti darbą ir gerinti pamokos kokybę. Visi gimnazijos kompiuteriai turi prieigą prie interneto. Taip pat yra galimybė jungtis prie bevielio interneto.

Šiuo metu gimnazijoje yra 160 kompiuterių (33 planšetiniai), 35 projektoriai, 2 interaktyvūs ekranai. Taip pat atnaujinta mokymosi aplinka: keliuose kabinetuose nupirkti ir pakeisti mokykliniai suolai ir kėdės, pakeistos grindų dangos. Renovuoti psichologės, soc. pedagogės kabinetai kuria jaukią ir saugią aplinką, kur mokiniai, kuriems reikalinga pagalba, jaučiasi gerai.

Gimazija naudoja elektroninį dienyną TAMO.

Įgyvendinant gimnazijos saugumo politiką ir kuriant saugią aplinką kiekvienam bendruomenės nariui, 2019 m. aptverta gimnazijos teritorija ir 2020 m. įrengtos stebėjimo kameros.

* + - 1. **PLĖTROS SRITYS**

Šv. Kristoforo gimnazijoje užtikrinama tolerancija ir pagarba kiekvienam žmogui, puoselėjamos tradicijos, skatinamos inovacijos, puoselėjamas ekologiškas gyvenimo būdas ir sudaromos sąlygos sveikai gyvensenai. Tai draugiška, jauki, pokyčiams ir naujovėms atvira, puoselėjanti savo tradicijas ir kultūrą, skatinanti nuolatinę pažangą ir tobulėjimą ugdymo įstaiga, kurioje sukauptas ir puoselėjamas stiprus mokslo bei švietimo potencialas, dirba išsilavinę ir kultūringi žmonės, aktyvus ir sportiškas jaunimas, užtikrinamas socialinis teisingumas ir saugumas, skatinamas bendruomeniškumas, kiekvieno žmogaus pilietinė, kultūrinė ir meninė saviraiška.

Artimiausiu penkerių metų laikotarpiu toliau bus siekiama, kad Šv. Kristoforo gimnazija Vilniaus mieste išsiskirtų inteligentiškais, išsilavinusiais, iniciatyviais, išradingais mokiniais bei taptų dar modernesnė ir atviresnė kaitai švietimo įstaiga.

Bus siekiama aprūpinti gimnaziją šiuolaikinėmis mokymo priemonėmis, skatinti mokinių kūrybiškumą ir iniciatyvumą, užimtumą, socializaciją. Ugdyti visapusiškai aktyvų ir sąmoningą jaunimą, dalyvaujantį politiniame, pilietiniame, ekonominiame, kultūriniame ir socialiniame gyvenime. Bus įgyvendinamos įvairios prevencinės programos, gerinamas socialinis saugumas psichologiniam ir dvasiniam komfortui. Bus užtikrinamas socialinių paslaugų prieinamumas ir kokybė, ypatingas dėmesys skiriamas rizikos grupėms priklausantiems mokiniams. Fiziniam saugumui užtikrinti strateginiame plane numatomas įvairaus pobūdžio iniciatyvų įgyvendinimas, mokinių elgesio taisyklių tobulinimas.

Bus tobulinamas papildomas ir neformalusis ugdymas, kad kuo daugiau mokinių galėtų lavintis, sportuoti, užsiimti saviveikla bei kita kultūrine ir intelektine veikla. Bus puoselėjama estetiška aplinka, palanki asmens saviraiškai. Bus stiprinamas tarpusavio (progimnazija – gimnazija – aukštosios mokyklos) bendradarbiavimas.

* + - 1. **SSGG ANALIZĖS SUVESTINĖ IR STRATEGINĖS IŠVADOS**

|  |  |
| --- | --- |
| Stipriosios pusės   1. Bendruomenė susitarusi dėl vertybių, elgesio normų ir principų, kuriais grindžiama gimnazijos veikla. 2. Gimnazijos tradicijos ir ritualai puoselėjami tinkamai ir turi savitų bruožų. 3. Gimnazija, skatindama akademinę mokinių pažangą ir mokinių asmenybės raidą, siekia savo kaip organizacijos pažangos. 4. Vienoje pamokoje yra mokoma kelių dalykų. Vyksta integruotos pamokos. 5. Mokiniai jaučiasi saugiai visoje mokykloje: klasėje, koridoriuose, kieme, valgykloje, tualetuose. 6. Daugelis mokinių tarpusavyje sutaria gerai. Mokiniai nesijuokia, nesišaipo, nesityčioja iš bendraamžių. | Silpnosios pusės   1. Mokiniai į gimnaziją neina su džiaugsmu. 2. Per mažai diferencijuojamas darbas pamokose. 3. Per mažai skiriama laiko individualiai mokinio pažangai stebėti. 4. Nepakankamai akcentuojamos mokinių sėkmės ir pasiekta pažanga. 5. Nepakankamai naudojami aktyvaus ugdymo metodai, palaikantys mokinių mokymosi motyvaciją, kritinį ir loginį mąstymą. 6. Dalies mokinių žemas mokymosi motyvacijos lygis. 7. Mokymosi pasiekimai vidutiniški. 8. Vidutiniški brandos egzaminų rezultatai. |
| Galimybės   1. Mokymo mokytis kompetencijos tobulinimas. 2. Ugdymo turinio diferencijavimo ir individualizavimo gilinimas. 3. Mokytojų kvalifikacinės kategorijos kėlimas. 4. Tinkamos aplinkos kūrimas gabiems mokiniams. 5. Šiuolaikinių edukacinių aplinkų kūrimas ir turtinimas. 6. Gimnazijos poilsio aplinkos atnaujinimas. 7. Tarpdalykinė integracija taikant inovatyvias technologijas. 8. Spartus pedagogui būtinų kompetencijų įgijimas ir turimų tobulinimas, taikant jas šiuolaikinio ugdymo proceso planavime ir įgyvendinime. 9. Neišnaudotos bendradarbiavimo su mokinių tėvais ir bendruomene galimybės. 10. Mokinių sveikatingumo, vertybinių nuostatų ugdymas. | Grėsmės   1. Mokiniai ir jų tėvai nenoriai įvardija ir dalyvauja sprendžiant jiems iškylančias problemas. 2. Paviršutiniškas mokymosi uždavinių kėlimas ir jų formulavimo neatitikimas mokinio poreikiams ir gebėjimams. Įgytos žinios ne visuomet galės būti pritaikomos praktikoje. 3. Plintanti vaikų priklausomybė nuo kompiuterinių žaidimų, mobiliųjų telefonų, bendravimo virtualioje erdvėje. 4. Mokinių santykių ir savijautos pablogėjimas, klasėse įsijungiant naujiems mokiniams bei mokiniams, turintiems specialiųjų ugdymosi poreikių. Tolerancijos kitokiam bendruomenės nariui sumažėjimas. 5. Mokytojų ir mokinių sveikatos būklės blogėjimas. 6. Didėjantis sutrikusio elgesio mokinių skaičius. 7. Technologijų vystymasis kelia grėsmę mokinių raštingumui ir sveikatai. |

**Strateginės išvados**

Išnagrinėjus SSGG, išanalizavus vidinius ir išorinius veiksnius, apklausus gimnazijos bendruomenę, buvo numatytos šios strateginės kryptys:

1. Ugdymosi kokybės gerinimas.
2. Mokinių fizinio aktyvumo ir sveikos gyvensenos skatinimas.

Saugios, modernios, puoselėjančios kultūrą, tradicijas gimnazijos vystymas

* + - 1. **VEIKLOS STRATEGIJA**

**FILOSOFIJA –** veikime kartu, kad kiekvienas pranoktume save.

**VIZIJA –** dinamiška, tradicijos ir modernumo dermės siekianti švietimo įstaiga.

**MISIJA –** pažinti asmenį – puoselėti jo privalumus – ugdyti asmenybę – formuoti mokymosi visą gyvenimą principą.

Įgyvendinant tikslus 2021-2025 metais, bus siekiama didinti bendrojo ugdymo prieinamumą, sudaryti geresnes ugdymo sąlygas mokiniams. Ugdymą organizuoti atsižvelgiant į kiekvieno mokinio poreikius ir galimybes, didinant jų mokymosi motyvaciją, siekiant aukštesnių ugdymo rezultatų, teikti veiksmingą ir savalaikę pagalbą mokiniui. Bus įgyvendinamas Pažangos ir pasiekimų gerinimo priemonių planas, mokinių individualios pažangos stebėsenos ir vertinimo sistema, tobulinama mokinių lankomumo kontrolės sistema. Bus siekiama gerinti mokinių matematikos rezultatus. Mokytojai tikslingai tobulins savo kvalifikaciją profesinių kompetencijų tobulinimo srityje.

Siekiama užtikrinti gimnazijos bendruomenės saugumą, įgyvendinant prevencines programas, mažinant patyčių, smurto, alkoholio ir tabako vartojimą, gerinant mikroklimatą, įgyvendinant darnaus vystymosi įgūdžių formavimo, sveikos mokyklos programas, organizuojant ekologinio ugdymo cikliškus ilgalaikius projektus, orientuotus į darnos su supančia aplinka, atsakingo vartotojo, ekologinių kompetencijų ugdymą. Gimnazija sieks tolimesnės plėtros, ieškos būdų, kaip patenkinti mokinių poreikius, nesukeliant neigiamų žmogaus veiklos pasekmių juos supančiai aplinkai, ugdyti brandžius, turinčius esminių ekologijos ir aplinkosaugos žinių, gebėjimų, vertybinių nuostatų mokinius, gebančius savarankiškai pasirinkti tinkamas elgesio strategijas, prognozuoti savo veiklos padarinius aplinkai ir aktyviai veikti, siekiant aplinkos išsaugojimo, gamtinių ir energinių išteklių tausojimo. Bus siekiama kurti sveiką ir darnią aplinką, plėtojant ekologines iniciatyvas, siekiant realaus rezultato ir veiklų praktinio pritaikymo, ugdant visos ugdymo įstaigos bendruomenės sąmoningumą.

Racionaliai panaudojant savivaldybės lėšas, bus sukurtos modernios, daugiafunkcinės ugdymo erdvės mokiniams, pritaikant jas įvairesnių ugdymo organizavimo formų vykdymui.

**Gimnazija 2021 -2025 metams iškėlė šiuos strateginius veiklos tikslus:**

**1 tikslas.** Gerinti ugdymo kokybę gimnazijoje, užtikrinant mokinių mokymosi poreikių tenkinimą ir veiksmingos pagalbos teikimą.

Uždaviniai:

1. Tobulinti pamokos struktūrą, stiprinant išmokimo stebėjimą, įvertinant kiekvieno mokinio pasiekimus ir asmeninę pažangą, lyginant su iškeltais mokymosi uždaviniais.
2. Didinti pasiekimų ir ugdymosi kokybės galimybes mokiniams, turintiems specialiųjų ugdymosi poreikių.

**2 tikslas.** Gerinti gimnazijos palankų mokytis ir bendrauti emocinį klimatą ir tinkamą aplinką.

Uždaviniai:

1. Atnaujinti ir turtinti materialinę, techninę ir technologinę gimnazijos bazę.
2. Sudaryti sąlygas kiekvienam bendruomenės nariui kūrybiškai reikštis, tobulėti.
3. Kelti mokytojų kvalifikaciją dėl mokinių emocinio saugumo užtikrinimo.
4. Saugios, pozityvios, palankios ugdymui emocinės aplinkos kūrimas visai gimnazijos bendruomenei.
   * + 1. **STRATEGIJOS REALIZAVIMO PRIEMONIŲ PLANAS**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **1 tikslas.** Gerinti ugdymo kokybę gimnazijoje, užtikrinant mokinių mokymosi poreikių tenkinimą ir veiksmingos pagalbos teikimą. | | | | | | | | |
| 1 uždavinys. Tobulinti pamokos struktūrą stiprinant išmokimo stebėjimą, įvertinant kiekvieno mokinio pasiekimus ir asmeninę pažangą lyginant su iškeltais mokymosi uždaviniais. | | | | | | | | |
| Priemonės | Pasiekimo indikatorius | | | Pasiekimo laikas | | Atsakingi vykdytojai | | Lėšų poreikis ir numatomi finansavimo šaltiniai |
| 1. Įgyvendinant savitą pedagoginę sistemą, užtikrinti bendrąsias programas atitinkančią bendrojo ugdymo kokybę. | Įgyvendinant bendrąsias programas, bus užtikrinta bendrojo ugdymo kokybė. Bus sudarytos sąlygos kiekvienam mokiniui pasiekti asmeninės pažangos ir maksimalių jų galias atitinkančių ugdymosi rezultatų, brandinama mokymuisi visą gyvenimą būtina nuostata.  Mažiausiai 97% abiturientų sėkmingai išlaikys pasirinktus brandos egzaminus ir įgis vidurinį išsilavinimą.  Mažiausiai 99% II klasių mokinių įgis pagrindinį išsilavinimą.  Formalųjį švietimą papildys su neformaliuoju švietimu derančios neformaliojo švietimo programos, parengtos atsižvelgiant į mokinių poreikius ir šių dienų tendencijas. | | | 2021-2025 m. | | Direktorė, direktorės pavaduotojos ugdymui, dalykų mokytojai, specialistai. | | Žmogiškieji ištekliai.  Mokymo lėšos. |
| 1. Atlikti išsamią mokytojų pamokų analizę išmokimo stebėjimo ryšio su pamokos uždaviniu ir su formuojamu vertinimu klausimais. | Mokytojai grįžta prie neišmoktų ar nesuprastų dalykų, taiso klaidas, atkreipia dėmesį į kiekvieną mokinį; tikrindami, ar mokiniai suprato ir ko išmoko, veiksmingai remiasi pamokos uždaviniu. | | | 2021-2025 m. | | Vadovai, dalykų mokytojai. | | Žmogiškieji ištekliai.  Mokymo lėšos. |
| 1. Pažangos ir pasiekimų gerinimo priemonių plano įgyvendinimas ir efektyvios mokymosi pagalbos teikimas įvairių poreikių mokiniams. | Gerės mokinių individuali pažanga, didės mokymosi motyvacija, mažės mokinių, patiriančių mokymosi sunkumus.  Pagerės matematikos, lietuvių kalbos bei gamtamokslinio ugdymo dalykų rezultatai.  Bus ugdomos mokinių gamtamokslinės, ekologijos ir aplinkos technologijų kompetencijos.  Vyks veiksminga Vaiko gerovės komisijos veikla. Bus laiku identifikuojami mokymosi sunkumai ir suteikiama pagalba jiems įveikti.  Bus organizuojamos individualios ir grupinės konsultacijos mokymosi sunku mus patiriantiems bei gabiems mokiniams.  Bus sudaromos sąlygos paruošti namų darbus gimnazijoje. Gerės ugdymosi rezultatai. | | | 2021-2025 m | | Vadovai, metodinės grupės, klasių vadovai, pagalbos vaikui specialistai, dalykų mokytojai. | | Žmogiškieji ištekliai.  Mokymo lėšos. |
| 1. Kiekvieno mokinio individualios pažangos stebėjimo ir vertinimo sistemos gyvendinimas ir naujų strategijų paieška. | Kaip tobulinti rezultatus, į ką kreiptis pagalbos, savo iniciatyva išsiaiškins mokymosi poreikius.  Sustiprės mokytojų, mokinių, mokinių tėvų bendradarbiavimas, siekiant aukštesnių ugdymosi rezultatų. Mažės mokymosi nesėkmių, gerės mokinių mokymosi motyvacija ir klasių mikroklimatas. | | | 2021-2025 m. | | Gimnazijos vadovai, klasių vadovai, mokytojai, pagalbos mokiniui specialistai. | | Žmogiškieji ištekliai. |
| 1. Tikslinis mokytojų profesijos kompetencijų ugdymas ir pamokos vadybos tobulinimas. | Atsiras įrodymais, patirtimi ir žinojimu grįsta lyderystė. Vyks nuolatinis mokytojų profesinis tobulėjimas ir aukštos mokymo(si) kokybės siekis. Mokytojai tobulins kvalifikaciją, plėsdami kultūrinį akiratį, didindami šiuolaikinių technologijų išmanymą, orientuodamiesi į kūrybiškumo, pilietiškumo, ekologijos, lyderystės, verslumo ugdymą ir atrasdami įvairesnį pedagoginių funkcijų spektrą bei gilindami dalyko žinias. Taip padidės mokytojų profesionalumas ir veiklos efektyvumas. | | | 2021-2025 m | | Gimnazijos vadovai, metodinė taryba, metodinės grupės. | | Žmogiškieji ištekliai.  Mokymo lėšos.  Bendradarbia- vimo partneriai. |
| 1. Mokinių pamokų lankomumo gerinimas (kontrolės sistemos tobulinimas). | Bus atnaujinta lankomumo kontrolės sistema, Mokinio taisyklės, mokinių drausminimo ir skatinimo sistema. Sumažės be pateisinamos priežasties praleistų pamokų skaičius. | | | 2021–2025 m. | | Vaiko gerovės komisija. | | Žmogiškieji ištekliai.  Mokymo lėšos. |
|  |  | | |  | |  | |  |
| 2 uždavinys. Didinti pasiekimų ir ugdymosi kokybės galimybes mokiniams, turintiems specialiųjų ugdymosi poreikių. | | | | | | | | |
| 1. Teikti pagalbą mokiniams, turintiems specialiųjų ugdymosi poreikių. Gerinti mokinių, turinčių specialiųjų ugdymosi poreikių, švietimo prieinamumą ir kokybę. | | Pagalbos mokiniui specialistai teiks pagalbą mokiniams pagal pateiktas PPT išvadas. Pagerės mokinių, turinčių specialiųjų ugdymosi poreikių, ugdymo ir švietimo pagalbos prieinamumas ir kokybė. | 2021–2025 m | | Psichologė, socialinė pedagogė. | | Žmogiškieji ištekliai.  Mokymo lėšos. | |
| 1. Didinti mokytojų profesinių kompetencijų įgijimo galimybes, pripažįstant ir plėtojant specialiųjų ugdymosi poreikių mokinių gebėjimus ir galias. | | Kiekvienų mokslo metų pradžioje rengti kiekvienos klasės mokytojų, dirbančių šiose klasėse, ir pagalbos specialistų susitikimus, aptariant kiekvieno mokinio individualius gebėjimus. Mokytojai žinos kiekvieno mokinio individualius gebėjimus, kaip dirbti su skirtingų poreikių ir gebėjimų vaikais. Padidės specialiųjų ugdymosi poreikių mokinių pažanga. | 20212025 m | | Direktorė, direktorės pavaduotojos ugdymui, socialinė pedagogė, psichologė, dalykų mokytojai. | | Žmogiškieji ištekliai.  Mokymo lėšos. | |
| 1. Gerinti mokytojų pasirengimą dirbti su įvairių ugdymosi poreikių ir gebėjimų turinčiais mokiniais | | Mokytojai diferencijuos ir individualizuos ugdymą. Mokymo turinio diferencijavimas sudarys galimybes skirtingų poreikių mokiniams patirti sėkmę. | 2021–2025 m | | Direktorė, direktorės pavaduotojos ugdymui, socialinė pedagogė, psichologė. | | Žmogiškieji ištekliai.  Mokymo lėšos. | |
|  | |  |  | |  | |  | |
| 2 tikslas – Gerinti gimnazijos palankų mokytis ir bendrauti emocinį klimatą ir tinkamą aplinką. | | | | | | | | |
| 1 uždavinys. Atnaujinti ir turtinti materialinę, techninę ir technologinę gimnazijos bazę. | | | | | | | | |
| 1. Parengti kiekvieno kabineto aprūpinimo materialinėmis, techninėmis ir technologinėmis priemonėmis planą ir, įvertinus gimnazijos finansines galimybes, įgyvendinti. Įvairių lėšų pritraukimo galimybių paieška, siekiant turtinti mokyklos bazę. | | Naudojant inovatyvias technologijas, bus ugdomas kūrybiškumas, gerinama mokinių mokymosi motyvacija. Bus realizuota 50% parengtų kiekvieno kabineto aprūpinimo planų. Mokytojai rašo projektus, kurie galėtų pritraukti papildomas lėšas mokyklos materialinei bazei turtinti. | 2021–2025 m | | Direktorė, direktorės pavaduotojas ūkiui, mokyklos mokytojai ir kiti specialistai. | | Žmogiškieji ištekliai.  MK lėšos.  Pritrauktos lėšos. | |
| 2 uždavinys. Motyvacinės aplinkos kūrimas. Palankios sportui aplinkos kūrimas. | | | | | | | | |
| 1. Per sportą ir fizinio ugdymo pamokas skatinti mokinių saviraišką, užtikrinti masiškumą, sudaryti palankią aplinką mokinių užimtumui, tenkinti išskirtinius jų gebėjimus ir gabumus, poreikį sportui ir sveikatos stiprinimui. | | Mokiniai norės ir dalyvaus sportiniuose renginiuose. Gimnazijos apdovanojimų, laimėjimų viešinimas. | 2021–2025 m | | Direktorė, direktorės pavaduotojos ugdymui | |  | |
| 1. Ugdyti visą gyvenimą išliekantį pomėgį ir poreikį kūno kultūrai ir sportui. Gimnazijoje užtikrinti sporto ugdymo kokybę, sveiką ir saugią ugdymo ir sportavimo aplinką. Sudaryti galimybes visiems bendruomenės nariams naudotis sporto baze. | | Gimnazijos infrastruktūros turtinimas – gimnazijos stadiono renovacija, sporto priemonių atnaujinimas.  Kiekvienų atostogų metu sudarytos galimybės naudotis gimnazijos erdvėmis. | 2021–2025 m | | Administracija, fizinio ugdymo mokytojai. | | MK lėšos.  Vilniaus miesto savivaldybės lėšos.  Žmogiškieji ištekliai. | |
|  | |  |  | |  | |  | |
| 3 uždavinys. Kelti mokytojų kvalifikaciją dėl mokinių emocinio saugumo užtikrinimo. | | | | | | | | |
| 1. Gimnazijos mokytojai dalyvaus kvalifikacijos kėlimo seminaruose, kurie skirti mokinių emociniam saugumui. | | Mokytojai dalyvaus kursuose, mokymuose, skirtuose mokinių emociniam saugumui užtikrinti. Mokytojai, dalyvaudami kursuose, skirtuose mokinių emociniam saugumui užtikrinti, turės galimybę kurti palankų emocinį klimatą ir tinkamą aplinką. | 2021–2025 m | | Direktorė, direktorės pavaduotojos ugdymui | | Žmogiškieji ištekliai.  MK lėšos. | |
| 4 uždavinys. Saugios, pozityvios, palankios ugdymui emocinės aplinkos kūrimas visai gimnazijos bendruomenei. | | | | | | | | |
| 1. Toliau kursime gerą mokyklos įvaizdį, pateikdami informaciją apie gimnazijos tradicijų tęstinumą, naujų tradicijų kūrimą interneto tinklapyje, respublikos periodiniuose leidiniuose, viešuose renginiuose. Leisti savo gimnazijos kompiuterinį informacinį leidinį. | | Bendruomenės nariai sužinos apie gimnazijos veiklą. Išleistas gimnazijos kompiuterinis informacinis leidinys, kuris skelbiamas gimnazijos interneto tinklalapyje. | 202 –2025 m | | Administracija, gimnazijos mokytojai. | | Žmogiškieji ištekliai. | |
| 1. Aptvertame gimnazijos kieme sukurti rekreacinę zoną mokinių poilsiui pertraukų metu ir po pamokų. Sukurti poilsio vietas gimnazijoje visai gimnazijos bendruomenei. | | Mokiniai ir mokytojai emociškai bus saugesni. Bendruomenė pasijus gerbiama ir saugi. | 2021–2025 m | | Administracija. | | MK lėšos.  Vilniaus miesto savivaldybės lėšos. | |

* + - 1. **STRATEGINIO PLANO ĮGYVENDINIMO PRIEŽIŪROS SISTEMA**

Strateginio plano stebėseną vykdo gimnazijos direktorės įsakymu patvirtinta mokytojų grupė plano įgyvendinimo proceso metu. Strateginio planavimo grupė plano projektą pristato gimnazijos bendruomenei, gimnazijos tarybai. Tokiu būdu bendruomenė turi galimybę teikti siūlymus bei pageidavimus.

Strateginio plano stebėsenos grupė kiekvienais metais gruodžio mėnesį pristato ataskaitą apie strateginio plano vykdymą. Gimnazijos direktorius ir pavaduotojai įvertina, ar gimnazija įgyvendina strateginius tikslus ir uždavinius, ar vykdomų programų priemonės yra efektyvios ir atitinkamai patikslina strateginius veiklos planus.

|  |  |  |  |  |
| --- | --- | --- | --- | --- |
|  | **Planuotas pasiekimas** | **Pasiektas rezultatas** | **Ištekliai** | **Įgyvendinta (data)** |
| 1. **Tikslas:** |  | | | |
| 1. **uždavinys** |  | | | |
|  |  |  |  |
| 1. **Tikslas:** | | | | |
| 1. **uždavinys** |  | | | |
|  |  |  |  |
| 1. **uždavinys** |  | | | |
|  |  |  |  |
| 1. **uždavinys** |  | | | |
|  |  |  |  |
| 1. **uždavinys** |  | | | |
|  |  |  |  |

# XII. STRATEGINIO PLANO RENGIMO DOKUMENTAI

Vilniaus Šv. Kristoforo gimnazijos strateginis planas 2020 -2025 metams parengtas remiantis:

1. REKOMENDACIJOS MOKYKLOS VEIKLOS PLANUI PARENGTI [interaktyvus]. Prieiga per internetą: <http://11a.lt/krsc/p/51/d/rekomendacijos.pdf>
2. VALSTYBĖS PAŽANGOS STRATEGIJA „LIETUVOS PAŽANGOS STRATEGIJA „LIETUVA 2030“

<https://www.e-tar.lt/portal/lt/legalAct/TAR.5EE74F9648A5>

1. VALSTYBINĖ ŠVIETIMO 2013-2022 METŲ STRATEGIJA (2013 m. gruodžio 23 d. Nr. XII-745)

<https://www.e-tar.lt/portal/lt/legalAct/b1fb6cc089d911e397b5c02d3197f382>

<https://www.sac.smm.lt/wp-content/uploads/2016/02/Valstybine-svietimo-strategija-2013-2020_svietstrat.pdf>

1. ŠVIETIMO IR MOKSLO MINISTERIJOS 2020–2022 METŲ STRATEGINIS VEIKLOS PLANAS

<https://www.smm.lt/uploads/documents/veikla/strateginiai_planai/org_%C5%A0MSM%20SVP%202020_pdf_2020-02-06-.pdf>

1. Projektas (2020-12-02) LIETUVOS RESPUBLIKOS ŠVIETIMO, MOKSLO IR SPORTO MINISTERIJOS 2021–2023 METŲ STRATEGINIS VEIKLOS PLANAS (naujos vyriausybės)

<https://www.smm.lt/uploads/documents/Administracine%20informacija/planavimo%20dokumentai/SVP%202021-2023%20projektas%20(SEIME)_2020-12-02.pdf>

1. VILNIAUS MIESTO SAVIVALDYBĖS 2020-2022 METŲ STRATEGINIS PLANAS

<https://vilnius.lt/wp-content/uploads/2020/04/VMS-2020-2022_strateginis-veiklos-planas.pdf>

<https://vilnius.lt/lt/savivaldybe/nuostatai/planavimo-dokumentai/savivaldybes-strateginiai-veiklos-planai-ir-ju-vykdymo-ataskaitos/>

<https://aktai.vilnius.lt/document/30337185>

1. Gimnazijos veiklos kokybės įsivertinimo išvadomis, Gimnazijos veiklos ataskaitomis, gimnazijos bendruomenės ir gimnazijos tarybos siūlymais ir rekomendacijomis, Gimnazijos nuostatais, vidaus tvarkos taisyklėmis ir kitais dokumentais.

# PRIEDAS

# GIMNAZIJOS VIDAUS ĮSIVERTINIMO IŠVADOS

**2017-2018 m. m. veiklos kokybės įsivertinimo ataskaita**

**Giluminis veiklos kokybės įsivertinimas**

|  |  |  |  |
| --- | --- | --- | --- |
| **Tirtos veiklos sritys** | **Veiklos privalumai ir trūkumai** | | |
| Aukščiausios vertės | | Žemiausios vertės |
| *1* | *5* | | *5* |
|  | ***Mokytojų atsakymai*** | | |
| Ugdymas ir mokymas | Mokytojai planuoja ir vertina mokinių pažangą bei pasiekimus ugdymo procese. 3.7  Mokytojai jaučia atsakomybę už ugdymo proceso kokybę. 3.6  Mokytojai jaučia atsakomybę už ugdymo proceso rezultatus. 3.5  Mokytojai informuoja mokinių tėvus apie mokinių mokymąsi, pasiekimus ir spragas. 3.5  Mokytojai planuoja pamoką taip, kad į užduočių atlikimą būtų įtraukti visi klasės mokiniai. 3.4 | | Mokytojai vieni su kitais derina namų darbų skyrimą tos pačios klasės mokiniams. 2.2  Mokytojai numato, o mokiniai pasirenka, kiek jie sugebės išmokti žodžių ar atlikti pratimų. 2.4  Mokytojai leidžia vieniems mokiniams atlikti užduotį raštu, o kitiems – žodžiu. 2.8  Mokytojai vieni su kitais tariasi dėl geresnio ugdymo turinio pritaikymo mokinių poreikiams. 2.9  Jei mokytojai nesupranta kokio nors mokykloje priimto sprendimo, šis sprendimas būna išsamiai išaiškinamas. 2.9 |
|  | **Mokinių atsakymai** | | |
|  | Tėvams ir kitiems namiškiams įdomu, kaip man sekasi mokykloje. 3.2  Jei ko nors per pamoką nesuprantu, aš galiu paklausti savo mokytojų. 3.2  Gabesni klasės mokiniai, kurie per pamoką greitai atlieka užduotis, gauna papildomų užduočių. 3.2  Mokytojai stengiasi kuo geriau mus išmokyti. 3.1  Mokytojų rašomi kontrolinių darbų įvertinimai yra pelnyti. 3.0 | Nebūna taip, kad tą pačią dieną kelių pamokų metu reikia rašyti kontrolinį darbą. 1.6  Pamokų metu mokyklos mokytojai leidžia, jei mokiniai nori, vieniems atlikti užduotį raštu, o kitiems – žodžiu. 1.7  Nebūna taip, kad mokytojai kontrolinį darbą pavadina savarankišku ir tada rašome kelis kontrolinius darbus per dieną. 1.7  Mokiniai pamokos metu gali pasirinkti, kiek jie sugebės išmokti žodžių ar atlikti pratimų. 1.7  Nebūna taip, kad vienomis dienomis mūsų klasei užduoda labai daug namų darbų, o kitomis – labai mažai arba apskritai nieko. 1.9 | |
|  | **Tėvų atsakymai** | | |
|  | Per klasės tėvų susirinkimus, kitų susitikimų su mokytojais metu mūsų vaiko pasiekimai ir pažymiai nėra lyginami su kitų klasės mokinių pasiekimais ir pažymiais, o yra palyginami vaiko ankstesni pasiekimai su dabartiniais pasiekimais. 3.2  Mūsų šeima pakankamai informuojama apie mokyklos veiklą. 3.2  Mes gauname aiškią informaciją apie mūsų vaiko mokymąsi, pažangą bei pasiekimus, mokymosi spragas. 3.1  Mūsų vaikas dažnai pasakoja, ko jis mokėsi mokykloje. 3.1  Mes gauname išsamią informaciją apie mokinių pasiekimų vertinimo tvarką. 3.0 | Nebūna taip, kad mūsų vaikui tą pačią dieną kelių pamokų metu reikia rašyti kontrolinį darbą. 2.2  Nebūna taip, kad mūsų vaikui vienomis dienomis užduoda labai daug namų darbų, o kitomis – labai mažai arba apskritai nieko. 2.5  Jei mūsų vaikui iškyla mokymosi sunkumų, mokytojai randa laiko tiems neaiškumams paaiškinti.2.6  Mokytojai laikosi vienodos mūsų vaiko pažangos ir pasiekimų vertinimo tvarkos. 2.7  Mūsų vaikui per įvairių dalykų pamokas užduodamas tinkamas namų darbų krūvis. 2.7 | |

**Išvados:**

2018 m. kovo – balandžio mėn. atliekant gimnazijos veiklos kokybės įsivertinimą apklausoje dalyvavo gimnazijos mokiniai ir jų tėvai/globėjai ir mokytojai.

Iš viso pakviestų dalyvių (mokinių) skaičius 420 (visiškai atsakyti klausimynai 401). Atsakytų klausimynų (įskaitant iš dalies atsakytus)  
skaičius: 96,9%

Iš viso pakviestų dalyvių (tėvų) skaičius 487. (visiškai atsakyti klausimynai 104). Atsakytų klausimynų (įskaitant iš dalies atsakytus)  
skaičius: 28,5%

Iš viso pakviestų dalyvių (mokytojų) skaičius 40 (visiškai atsakyti klausimynai 40). Atsakytų klausimynų (įskaitant iš dalies atsakytus)  
skaičius: 100,0%

Nedidelis (28,5 proc.) atsakiusių tėvų procentas rodo neaktyvų jų dalyvavimą gimnazijos bendruomenės gyvenime. Aktyviausiai apklausoje dalyvavo gimnazijos mokytojai ir mokiniai, atitinkamai 100,0% ir 96,9%. Šiems veiklos rodikliams tirti buvo pasinaudota IQES online Lietuva sistema.

***Apibendrinamoji išvada.***

***Išanalizavus 2017-2018 m. m. anketų duomenis mokiniai ir jų tėvai įvardija tas pačias problemas***: **Mokiniai ir mokytojai** daugiausia dėmesio skiria ugdymo procesui ir pamokos kokybės gerinimui. Pamoka planuojama taip, kad pamokos veiklą būtų įtraukta kuo daugiau mokinių ir mokiniai bei mokytojai jaučia atsakomybę u- mokymosi rezultatus. **Mokinių ir tėvų** nuomonės sutampa dėl mokymosi rezultatų, mokiniai sako, kad tėvams rūpi jų pasiekimai, panašūs atsakymai yra ir tėvų. **Mokytojų ir tėvų** nuomonės sutampa dėl informacijos pateikimo apie mokinių mokymosi pasiekimus. Mokytojų atsakymas: *Mokytojai informuoja mokinių tėvus apie mokinių mokymąsi, pasiekimus ir spragas.* Tėvų atsakymai: *Mūsų šeima pakankamai informuojama apie mokyklos veiklą. Mes gauname aiškią informaciją apie mūsų vaiko mokymąsi, pažangą  
bei pasiekimus, mokymosi spragas.*

***Poreikis keistis:***

**Tėvai** kaip didžiausią poreikį keistis nurodo mokymosi krūvio reguliavimą ir mokinių pasiekimų vertinimą, o *mokytojai* tarpusavio bendradarbiavimą organizuojant ugdymo procesą.

Gimnazijos bendruomenė remdamasi veiklos kokybės įsivertinimo išvadomis daro pakeitimus 2017-2018 m. m. ugdymo plane.

**2018-2019 m. m veiklos kokybės įsivertinimo ataskaita**

**Giluminis veiklos kokybės įsivertinimas**

|  |  |  |  |  |  |
| --- | --- | --- | --- | --- | --- |
| **Tirtos veiklos sritys** | **Veiklos privalumai ir trūkumai** | | | **Veiklos privalumai ir trūkumai** | |
| Aukščiausios vertės | | Žemiausios vertės | Aukščiausios vertės | Žemiausios vertės |
| *1* | *2* | | *3* | *4* | *5* |
|  | ***Mokinių atsakymai*** | | | ***Tėvų/globėjų atsakymai*** | |
| Ugdymas ir mokymas | Man yra svarbu mokytis 3,5  Per paskutinius 2 mėnesius iš manęs mokykloje niekas nesijuokė, nesišaipė 3,1  Per paskutinius 2 mėnesius aš iš kitų mokinių nesijuokiau, nesišaipiau 3,1  Mokykloje esame skatinami bendradarbiauti, padėti vieni kitiems 2,9  Visų dalykų mokymasis tik gimtąja kalba sustiprintų ir praturtintų gimtosios kalbos mokėjimą 2,9 | Į mokyklą einu su džiaugsmu 2,0  Su mokytoju planuojame mano mokymosi tikslus ir žingsnius jiems pasiekti 2,0  Per pamokas aš turiu galimybę pasirinkti įvairaus sunkumo užduotis 2,1  Mano mokykloje atsižvelgiama į kiekvieno mokinio nuomonę, apsvarstomi teikiami pasiūlymai 2,3 Su manimi aptariamos mokymosi sėkmės 2,3 | | Per paskutinius 2 mėnesius mano vaikas iš kitų mokinių nesijuokė, nesišaipė 3,7  Per paskutinius 2 mėnesius iš mano vaiko mokykloje niekas nesijuokė, nesišaipė 3,3  Jei kai kurių dalykų (muzikos, istorijos, biologijos ir pan.) pamokose būtų mokoma užsienio (anglų, vokiečių, prancūzų) kalba, noriai leisčiau savo vaiką į tokias pamokas 3,1  Mano manymu yra labai gerai, kai vienoje pamokoje mokoma kelių dalykų (pavyzdžiui, užsienio kalbos ir geografijos, istorijos ir lietuvių kalbos, dailės ir muzikos, ir pan.) 3,0 Mokykloje mokytojai mokinius moko bendradarbiauti, padėti vienas kitam 2,9 | Mano vaikas gali pasirinkti užduotis pagal savo gebėjimus 2,2 Į mokyklą mano vaikas eina su džiaugsmu 2,3  Į mano vaiko klaidas per pamokas yra žiūrima kaip į mokymosi galimybę 2,4  Mokykloje mano vaikas mokomas planuoti savo mokymąsi 2,4  Dalykų mokymas anglų, vokiečių, prancūzų kalba būtų naudingas tik popamokinėje veikloje, projektuose, būreliuose, bet ne pamokose 2,5 |
|  | | | | | |

**Išvados:**

2019 m. vasario mėn. atliekant gimnazijos veiklos kokybės įsivertinimą apklausoje dalyvavo gimnazijos mokiniai ir jų tėvai/globėjai.

Iš viso pakviestų dalyvių (mokinių) skaičius 420 (visiškai atsakyti klausimynai 230). Atsakytų klausimynų (įskaitant iš dalies atsakytus 6 anketos)  
skaičius: 98,3%

Iš viso pakviestų dalyvių (tėvų) skaičius 493. (visiškai atsakyti klausimynai 80). Atsakytų klausimynų (įskaitant iš dalies atsakytus 63 anketos)  
skaičius: 29,0%

Nedidelis (29,0%atsakiusių tėvų procentas rodo neaktyvų jų dalyvavimą gimnazijos bendruomenės gyvenime. Šiems veiklos rodikliams tirti buvo pasinaudota IQES online Lietuva sistema.

***Didžiausias poreikis keistis:***

1. Individualios pažangos stebėsena
2. Mokymosi užduočių individualizavimas
3. Mokymosi aplinkos gerinimas

***Apibendrinamoji išvada.*** *Išanalizavus 2018-2019 m. m. anketų duomenis mokiniai ir jų tėvai įvardija, kad mokykloje vyrauja saugi aplinka. Tiek tėvai, tiek mokiniai teigia, kad nei jie nei iš jų niekas gimnazijoje nesityčioja. Nurodo , kad*  *mokykloje yra skatinami bendradarbiauti, padėti vieni kitiems . Kaip didžiausią problemą ir mokiniai ir jų tėvai nurodo, kad mokiniai į mokyklą neina su džiaugsmu. Pastebi, kad per mažai yra diferencijuojamas darbas pamokose ir per mažai skiria laiko mokinio individualiai pažangai stebėti.*

*Lyginant su 2017—2018 metų anketos atsakymais namų darbų krūvis sureguliuotas, tik pasigendama užduočių individualizavimo. Tai matoma ir iš 2017-2018 ir 2018—2019 metų anketavimo.*

Gimnazijos bendruomenė remdamasi veiklos kokybės įsivertinimo išvadomis daro pakeitimus 2019-2020 m. m. ir 2020-2021 m. m. Ugdymo plane.